สารพัดปัจจัยลบทางเศรษฐกิจรุมกระหน่ำ ยอดขายนิคมอุตสาหกรรมปีนี้ดิ่ง 40-50%
ผู้สื่อข่าวรายงานจากสมาคมนิคมอุตสาหกรรมไทยและพันธมิตร ว่า ยอดการขายนิคมอุตสาหกรรมในภาพรวมของภาคเอกชนปี 2558 คาดว่าจะลดลงจากปีที่ผ่านมาไม่น้อยกว่า 40-50% หรือเฉลี่ยไม่เกิน 2,500 ไร่ จากปีที่แล้วที่ยอดขายเฉลี่ยอยู่ที่ 4,000 ไร่ เนื่องจากภาวะเศรษฐกิจโลกที่ถดถอย ประกอบกับภาวะเศรษฐกิจภายในประเทศชะลอตัว ล่าสุด ยังมีปัญหาเรื่องสงครามค่าเงิน ทำให้การตัดสินใจลงทุนของนักลงทุนทั้งไทยและต่างประเทศสำหรับโครงการใหม่ๆแทบไม่เกิดขึ้นเลย ทั้งนี้ การลงทุนในนิคมฯส่วนใหญ่เป็นการขยายกิจการตามแผนที่วางไว้เดิม กิจการใหม่ๆที่จะหันมาซื้อที่ดินหลายรายก็ชะลอที่จะตัดสินใจออกไปเพื่อรอดูทิศทางเศรษฐกิจ ทำให้ผู้ประกอบการที่พัฒนาที่ดิน เป็นนิคมฯในส่วนของนิคมฯเอกชน ก็หวังว่ามาตรการกระตุ้นเศรษฐกิจของรัฐบาลจะช่วยทำให้ยอดขายนิคมฯฟื้นตัวขึ้นมาได้ในปีหน้า,นายธนิต โสรัตน์ รองประธานสภาองค์การนายจ้างผู้ประกอบการค้าและอุตสาหกรรมไทย กล่าวว่า ต้องจับตาภาวะอัตราแลกเปลี่ยนของโลกที่มีความไม่แน่นอนสูงและคาดเดาค่อนข้างยาก ซึ่งทำให้นักลงทุนชะลอการลงทุนในโครงการใหม่ๆออกไป จนกว่าจะมั่นใจในทิศทางของภาวะเศรษฐกิจโลก และการลงทุนของเอกชนที่จะเดินไปได้คงต้องสอดรับกับโครงการลงทุนของภาครัฐมากกว่า นอกจากนี้ ปัจจัยความผันผวนค่าเงินบาทที่อ่อนค่า สิ่งที่รัฐบาลจะต้องติดตามคือ การนำเข้าสินค้าหลายอย่างจะมีต้นทุนที่เพิ่มขึ้นไม่ว่าจะเป็นพลังงาน ปุ๋ย เคมีภัณฑ์ เหล็ก.
ผู้สื่อข่าวรายงานจากสมาคมนิคมอุตสาหกรรมไทยและพันธมิตร ว่า ยอดการขายนิคมอุตสาหกรรม ในภาพรวมของภาคเอกชนปี 2558 คาดว่าจะลดลงจากปีที่ผ่านมาไม่น้อยกว่า 40-50% หรือเฉลี่ยไม่เกิน 2,500 ไร่
ธนิต โสรัตน์,สมาคมนิคมอุตสาหกรรมไทย,นิคมอุตสาหกรรม,ภาวะเศรษฐกิจโลกถดถอย,ค่าเงิน,อัตราแลกเปลี่ยนโลก,ปัจจัยลบทางเศรษฐกิจ,ข่าว,ทีมข่าวเศรษฐกิจ,ไทยรัฐฉบับพิมพ์